Diari Oficial de la Generalitat Valenciana


Sumari del DOGV 4614, del 23-10-2003 (2003/11620)

ORDE de 25 de setembre de 2003, de la Conselleria de Cultura, Educació i Esport, per la qual s'establix el procediment per a l'obtenció directa del títol professional de música regulat per la Llei Orgànica 1/1990, de 3 d'octubre, d'Ordenació General del Sistema Educatiu.
-------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2003/09/25/(1)/dof/vci/html**

### Dades del document

Número de DOGV
:   4614

Data del DOGV
:   23-10-2003

Secció del DOGV
:   I. DISPOSICIONS GENERALS

Número del document
:   2003/11986


Data del document
:   25-09-2003

Organisme emissor
:   Conselleria de Cultura, Educació i Esport

Tipus de document
:   Ordre

Anàlisi jurídica

 Descriptors 

:   * títol d'estudis
    * legislació escolar
    * música
    * planificació educativa
    * legislació
    * educació artística

ORDE de 25 de setembre de 2003, de la Conselleria de Cultura, Educació i Esport, per la qual s'establix el procediment per a l'obtenció directa del títol professional de música regulat per la Llei Orgànica 1/1990, de 3 d'octubre, d'Ordenació General del Sistema Educatiu. [2003/M11146]
  
La modificació del punt 2 de la disposició addicional primera del Decret 151/1993, de 17 d'agost, del Govern Valencià, pel qual s'establix el currículum dels graus elemental i mitjà de música i es regula l'accés als dits graus, que establix l'apartat 5, de l'article únic, del Decret 216/1997, de 30 de juliol, del Govern Valencià, pel qual es modifiquen determinats aspectes del currículum de les ensenyances de música, determina que la Conselleria de Cultura, Educació i Ciència, organitzarà periòdicament proves per a l'obtenció directa, tant del certificat de superació del grau elemental com del títol de grau mitjà.
  
De conformitat amb esta disposició, la present orde regula el procediment perquè els alumnes no escolaritzats en centres d'ensenyança reglada puguen obtindre directament el Títol Professional de Música, ampliant per tant, el caràcter restrictiu de l'actual sistema d'accés als estudis musicals reglats de grau mitjà, que possibilita als alumnes incorporar-se directament a un curs distint del primer. Esta circumstància servix de referent per a flexibilitzar i completar l'oferta a l'alumnat, considerant que si els alumnes ja disposaven d'una via per a accedir directament fins al sext i últim curs del grau mitjà, òbviament havia de completar-se l'oferta amb la possibilitat d'obtindre, directament, la titulació professional de música que contempla l'article 42.2, de la Llei Orgànica d'Ordenació del Sistema Educatiu.
  
D'altra banda, en el procés d'implantació dels tres cicles del grau mitjà de música de la nova ordenació acadèmica, s'ha vingut constatant l'abandó dels estudis d'un elevat percentatge d'alumnes que, com a conseqüència d'una excessiva càrrega lectiva, s'han vist obligats a renunciar a l'escolarització a l'haver esgotat les convocatòries d'exàmens sense superar els cursos i cicles de grau mitjà, d'acord amb el que disposa l'article 16 del Reial Decret 756/1992, de 26 de juny, pel qual s'establixen els aspectes bàsics del currículum dels graus elemental i mitjà de música de la nova ordenació acadèmica, que fixa el límit de permanència en el grau mitjà en huit anys, no més de tres en cada cicle ni més de dos en el mateix curs, precisament, en un tram del període formatiu dels alumnes en què han de compaginar les ensenyances musicals de grau mitjà amb l'Ensenyança Secundària Obligatòria i el Batxillerat. En este sentit, la present orde possibilita que este col·lectiu d'alumnes, que ha quedat desplaçat del sistema, puga vore satisfets els seus desitjos d'aconseguir el Títol Professional de Música acreditant els seus coneixements a través de la prova que es regula en esta norma.
  
Per a això i en compliment del que disposa el referit Decret 216/1997, de 30 de juliol, del Govern Valencià, pel qual es modifiquen determinats aspectes del currículum de les ensenyances de música regulat en el Decret 151/1993, de 17 d'agost
  
ORDENE
  
Primer
  
Conforme al que disposa el punt 2, de la disposició addicional primera del Decret 151/1993, de 17 d'agost, segons la modificació que establix l'article únic, apartat 5, del Decret 216/1997, de 30 de juliol, del Govern Valencià, s'autoritza els conservatoris professionals de música, de titularitat de la Conselleria de Cultura, Educació i Esport de la Generalitat Valenciana, a convocar proves conduents a l'obtenció directa del Títol Professional de Música de les especialitats previstes en l'article deu del Decret 151/1993, de 17 d'agost, del Govern Valencià, pel qual s'establix el currículum dels graus elemental i mitjà i es regula l'accés als dits graus.
  
Segon
  
Podran concórrer a les dites proves els alumnes de les escoles de música i d'educands de les societats musicals, o de qualsevol altre centre, així com els alumnes que havent iniciat estudis oficials en els conservatoris i centres autoritzats de grau mitjà, no hagen pogut seguir escolaritzats per haver esgotat el límit de permanència en el centre.
  
Tercer
  
A fi de garantir el màxim rigor en l'avaluació dels aspirants, els conservatoris professionals de música efectuaran la convocatòria de les proves per especialitats, referides, exclusivament, a les que tinguen autoritzades per l'administració educativa.
  
Quart
  
Els aspirants que hagen cursat estudis oficials de grau mitjà, formalitzaran la matrícula en els centres on es troben depositats els expedients acadèmics. Els alumnes que es presenten a la prova sense haver cursat ensenyances reglades de grau mitjà podran presentar-se en qualsevol dels conservatoris professionals de titularitat de la Conselleria de Cultura, Educació i Esport. En el cas que un determinat conservatori no tinga autoritzades les ensenyances sol·licitades per alumnes de centres adscrits, els interessats podran sol·licitar a la Direcció General d'Ensenyament, el trasllat de l'expedient a un centre en el quadro d'ensenyances del qual figure l'especialitat a què opta.
  
Quint
  
En el mes d'abril, els conservatoris professionals publicaran als taulers d'anuncis la convocatòria de les proves. En la dita convocatòria es farà constar la composició dels tribunals i els membres suplents, així com les dates de la realització de les proves, que es portaran a efecte després del període lectiu del curs acadèmic.
  
En la citada convocatòria, els conservatoris publicaran una relació mínima de cinc obres recomanades per a la prova interpretativa, pertanyents als períodes estilístics estudiats en el grau mitjà, ordenada per especialitats, excepte per a Cant, els continguts del qual s'ajustaran al que disposa l'apartat desé de la present orde. Estes obres podran ser substituïdes per altres sempre que, a criteri del tribunal, siguen equiparables a les recomanades i a les establides en la programació del centre, d'acord amb els objectius de l'ensenyança que figuren en el Decret 151/1993, de 17 d'agost.
  
Sext
  
En cada conservatori professional de música es constituirà un únic tribunal per assignatura. Els tribunals estaran constituïts per tres professors especialistes o, si no n'hi ha, d'assignatures afins, designats pels directors dels centres. Actuarà de president el professor més antic i de secretari el de més recent incorporació.
  
Sèptim
  
Cada tribunal consignarà en l'acta corresponent la qualificació de les proves que s'adequaran al que disposa l'apartat tercer, 2, de l'Orde de 29 de maig de 1995, del Ministeri d'Educació i Ciència, per la qual s'establixen els elements bàsics dels informes d'avaluació del grau elemental de Dansa i dels graus elemental i mitjà de les ensenyances de música, regulats per la Llei 1/1990, de 3 d'octubre, d'Ordenació General del Sistema Educatiu.
  
Còpia de les actes, que seran subscrites per tots els membres del tribunal, s'exposarà al tauler d'anuncis del centre, a l'efecte de possibles reclamacions per qualificacions estimades incorrectes, el procediment de les quals s'ajustarà al que disposen l'Orde de 23 de gener de 1990 de la Conselleria de Cultura, Educació i Ciència, per la qual es regula l'exercici del dret de reclamació de qualificacions estimades incorrectes en els nivells d'ensenyances no universitàries, i la Resolució de la mateixa data de la Direcció General d'Ordenació i Innovació Educativa, per la qual s'establix el procediment i els terminis per a exercir el dret de reclamació de qualificacions estimades incorrectes regulat per l'orde anteriorment esmentada.
  
Octau
  
La proposta per a l'expedició del Títol Professional de Música de l'especialitat corresponent, únicament es portarà a efecte pel centre quan l'alumne haja superat el conjunt de les assignatures relacionades en l'apartat nové de la present orde. En el cas que l'alumne no supere la totalitat d'estes, podrà optar per concórrer a una convocatòria posterior en què haurà de sotmetre's a l'avaluació de totes i cada una de les assignatures de què consta la prova.
  
Nové
  
Per a l'obtenció del Títol Professional de Música els alumnes de les especialitats instrumentals i de Cant hauran de superar les assignatures de Música de Cambra, Harmonia, Anàlisi, Instrument complementari, i Història de la Música.
  
Deu
  
Les proves per a l'obtenció directa del Títol Professional de Música tindran la següent estructura:
  
a) Instrument
  
Consistirà en la interpretació de dos obres, una a elecció de l'alumne i una altra pel tribunal, entre una llista de cinc, presentada prèviament per l'alumne d'entre les obres recomanades de l'especialitat a què opta, que figuren en el programa d'estudis del centre, corresponents als continguts finals del grau mitjà.
  
b) Cant
  
Interpretació d'un programa de mitja hora de duració que incloga òpera, oratori, lied alemany i cançó francesa, cantat de memòria, en idioma original i amb acompanyament de piano, en què estiguen representats el nombre més gran possible d'èpoques i estils.
  
El grau de dificultat de les obres es correspondrà amb els continguts finals que per a l'especialitat de Cant es contemplen en el Decret 151/1993, de 17 d'agost.
  
c) Música de cambra
  
Interpretació de dos obres, una a elecció de l'alumne i una altra designada pel tribunal, entre una llista de cinc, presentada prèviament per l'alumne d'entre les obres recomanades que figuren en el programa d'estudis del centre, corresponent als continguts finals de l'assignatura.
  
d) Harmonia
  
Realització d'un baix-tiple combinat, proposat pel Tribunal, que responga als coneixements propis dels continguts finals de l'assignatura, que figuren en el Decret 151/1993, de 17 d'agost.
  
e) Anàlisi
  
Anàlisi de dos obres, o fragments, proposades pel tribunal, el grau de dificultat de les quals es corresponga amb els continguts finals de l'assignatura que figuren en la programació del centre, d'acord amb els objectius que, per a esta ensenyança, s'assenyalen en el Decret 151/1993, de 17 d'agost.
  
f) Instrument complementari
  
Interpretar dos peces o fragments proposades pel tribunal, el grau de dificultat de les quals es corresponga amb els continguts finals de l'assignatura.
  
g) Història de la música
  
Desenrotllar dos temes que figuren en el qüestionari del programa de l'assignatura impartida en el centre, en què es demostre que el grau de coneixements de l'alumne respon als objectius de l'assignatura en el grau mitjà.
  
Onze
  
S'autoritza la Direcció General d'Ensenyament a adoptar les mesures que es consideren necessàries per al desenrotllament i aplicació de la present orde.
  
Dotze
  
Esta orde entrarà en vigor l'endemà de la seua publicació en el Diari Oficial de la Generalitat Valenciana.
  
València, 25 de setembre de 2003
  
El conseller de Cultura, Educació i Esport,


Còpia Permalink ELI